Groepe kan binnekort op Facebook Messenger gesels | Maroela Media
Groepe kan binnekort op Facebook Messenger gesels
Facebook het onlangs sy Messenger-app se ontwerp opgeknap om dit meer kamera-gedrewe te maak met 3D-maskers en allerhande kunswerke wat die gebruiker kon byvoeg.
Die maatskappy het nou ook die moontlikheid van groepvideo-oproepe beskikbaar gemaak. Dit is beskikbaar vir iOS- en Android-toestelle en op die webweergawe.
Gebruikers van Facebook Messenger sal tot ses mense tydens een gesprek kan sien, maar tot 50 persone kan via die mikrofoon of kamera by die gesprek aansluit, het die maatskappy in 'n verklaring gesê.
"Sodra meer as ses persone in die gesprek betrokke is, sal slegs die dominante spreker aan al die deelnemers gewys word," verduidelik die maatskappy.
Om 'n groepsvideo te begin, kan gebruikers 'n bestaande groepsgesprek oopmaak of 'n nuwe een skep en dan bloot op die video-ikoon regs bo klik. Alle groepslede word in kennis gestel en kan dan maklik aansluit by die gesprek.
Gebruikers sal binnekort ook 'n agtergrondkleur kan byvoeg indien slegs teks in 'n plasing gebruik word. Klik op die "status"-knop en kies die kleur. Dit gaan nie werk vir plasings met skakels, foto's of video's nie.
Super Mario steek Pokemon Go verby
Diewe steel outistiese seun se iPad en 'stem'
Soos dit is is mense kort kort in die moeilikheid oor Fb en Twitter inskrywings, en nou wil hulle nog Messenger ook in Groepe bekendstel .. Tegnologie is 'n wonderlike ding, maar mense moet leer om dit reg te gebruik. Ek wonder hoeveel man-ure word reeds gemors in 'n werksituasie met Fb, Twitter, en Messenger?